CELEX: 62013CN0197
Language: el
Date: 2013-01-31 00:00:00
Title: Υπόθεση C-197/13 P: Αναίρεση που άσκησε στις 16 Απριλίου 2013 το Βασίλειο της Ισπανίας κατά της αποφάσεως που εξέδωσε το Γενικό Δικαστήριο (όγδοο τμήμα) στις 31 Ιανουαρίου 2013 στην υπόθεση T-540/10, Ισπανία κατά Επιτροπής

22.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/5
            
         Αναίρεση που άσκησε στις 16 Απριλίου 2013 το Βασίλειο της Ισπανίας κατά της αποφάσεως που εξέδωσε το Γενικό Δικαστήριο (όγδοο τμήμα) στις 31 Ιανουαρίου 2013 στην υπόθεση T-540/10, Ισπανία κατά Επιτροπής
   (Υπόθεση C-197/13 P)
   2013/C 178/10
   Γλώσσα διαδικασίας: η ισπανική
   
      Διάδικοι
   
   
      Αναιρεσείον: Βασίλειο της Ισπανίας (εκπρόσωπος: A. Rubio González)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα του αναιρεσείοντος
   
   Το αναιρεσείον ζητεί από το Δικαστήριο:
   
               —
            
            
               εν πάση περιπτώσει, να κάνει δεκτή την αίτηση αναιρέσεως και να αναιρέσει την απόφαση του Γενικού Δικαστηρίου της 31ης Ιανουαρίου 2013 στην υπόθεση T-540/10, Ισπανία κατά Επιτροπής·
            
         
               —
            
            
               να ακυρώσει την απόφαση C(2010) 6154 της Επιτροπής, της 13ης Σεπτεμβρίου 2010, περί μειώσεως της χρηματοδοτικής ενισχύσεως του Ταμείου Συνοχής για τα στάδια του έρτου «Γραμμή υψηλής ταχύτητας Μαδρίτη-Σαραγόσα-Βαρκελώνη-γαλλικά σύνορα. Τμήμα γραμμής Lérida-Martorell (πλατφόρμα). Υποτμήμα IX-A» (CCI 2001.ES.16.C.PT.005), «Γραμμή υψηλής ταχύτητας Μαδρίτη-Σαραγόσα-Βαρκελώνη-γαλλικά σύνορα. Τμήμα γραμμής Lérida-Martorell (πλατφόρμα). Υποτμήμα X-B (Avinyonet del Penedés-Sant Sadurní d’Anoia)» (CCI 2001.ES.16.C.PT.008), «Γραμμή υψηλής ταχύτητας Μαδρίτη-Σαραγόσα-Βαρκελώνη-γαλλικά σύνορα. Τμήμα γραμμής Lérida-Martorell (πλατφόρμα). Υποτμήματα XI-A και XI — B (Sant Sdurní d’Anoia — Gelida)» (CCI 2001.ES.16.C.PT.009), «Γραμμή υψηλής ταχύτητας Μαδρίτη-Σαραγόσα-Βαρκελώνη-γαλλικά σύνορα. Τμήμα γραμμής Lérida-Martorell (πλατφόρμα). Υποτμήμα IX-C» (CCI 2001.ES.16.C.PT.010)·
            
         
               —
            
            
               εν πάση περιπτώσει, να καταδικάσει την καθής στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Νομική πλάνη όσον αφορά τις συνέπειες της προθεσμίας την οποία προβλέπει το άρθρο Ζ, παράγραφος 2, του παραρτήματος ΙΙ του κανονισμού (ΕΚ) 1164/94 του Συμβουλίου, της 16ης Μαΐου 1994, για την ίδρυση του Ταμείου Συνοχής (1). Μετά το πέρας της προμνησθείσας προθεσμίας, η Επιτροπή δεν μπορεί πλέον να επιβάλει μέτρο δημοσιονομικής διορθώσεως και, ως εκ τούτου, υποχρεούται να προβεί στην πληρωμή, η δε εφαρμοσθείσα διόρθωση δεν είναι σύννομη.
   Νομική πλάνη όσον αφορά την έννοια της κατακυρώσεως κατά την οδηγία 93/38/ΕΟΚ του Συμβουλίου, της 14ης Ιουνίου 1993, περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των τηλεπικοινωνιών (2). Το άρθρο 20, παράγραφος 2, στοιχεία ε' και στ', της οδηγίας 93738 δεν εφαρμόζεται γενικώς σε όλες τις τροποποιήσεις δημοσίων συμβάσεων που συμφωνούνται κατά το στάδιο της εκτελέσεως, αλλά μόνον στις ουσιώδεις τροποποιήσεις. Μπορεί να θεωρηθεί ότι υπάρχει ουσιώδης τροποποίηση συνιστώσα νέα κατακύρωση μόνον όταν πληρούνται οι προϋποθέσεις της αποφάσεως του Δικαστηρίου στην υπόθεση Pressetext Nachrichtenagentur (3).
   
      (1)  ΕΕ L 130, σ. 1.
   
      (2)  ΕΕ L 199, σ. 84.
   
      (3)  Απόφαση της 19ης Ιουνίου 2008, C-454/06, Pressetext Nachrichtenagentur (Συλλογή 2008, σ. Ι-4401).